ભાગલા પહેલાં ગાંધીજીના અનુયાયીઓમાં જે મનોમંથન ચાલ્યું, તેનું દસ્તાવેજી વિવેચન ગાંધીજીના સુપુત્ર દેવદાસના દીકરા રાજમોહન ગાંધીએ પોતાના ગ્રંથમાં કર્યું છે. એ ગ્રંથનો સરળ શૈલીમાં અનુવાદ આપણા વડીલ એવા 98 વર્ષની વયે પહોંચેલા મુ. નગીનદાસ સંઘવીએ કર્યો છે. સત્યને ક્યાંય ગોબો ન પડે એ રીતે શ્રી રાજમોહનભાઇએ આ ગ્રંથ લખીને ભારતની પ્રજા પર મોટો ઉપકાર કર્યો છે. વાચકો એ ગ્રંથ ખરીદીને વાંચે એવી મારી અંગત ભલામણ છે. એમ બને તો મારે ‘સરદારનંુ તાણતી વખતે નેહરુની મર્યાદા બતાવવાની ગુસ્તાખી’ કરવી નહીં પડે. પુસ્તકનું મથાળું છે: